Életbevágó történet

Copyright © 2015 by GoodSeed® International

John R. Cross kanadai író, Matt Almy művész az Amerikai Egyesült Államokból, Dr. Tölgyes-Busz Emese gyermekeit otthon tanító édesanya, jogász.

Minden jog fenntartva. Semmilyen formában nem sokszorosítható sem egészben, sem részleteiben a szerzői jogok tulajdonosának engedélye nélkül.

A bibliai szövegrészeket a Magyar Bibliatársulat engedélyével az 1975. évi Új Fordítású Biblia javított kiadásából (1990) a kiadó engedélyével idéztük.

All rights reserved. No portion of this book may be reproduced in any form without the written permission of the copyright holder. GoodSeed, www.goodseed.com, and the Book/Leaf design mark are trademarks of GoodSeed International.

Print ISBN: 978-1-927429-73-0

mobi ISBN: 978-1-77304-039-4

201702-456-0000

Tartalom

Életbevágó történet

Érted Isten levelét?

Elhiszed Isten levelét?

Válaszok: Érted Isten levelét?

Válaszok: Elhiszed Isten levelét?

Bibliai Idézetek

Szójegyzék

Miről szól ez a könyv?

E könyv célja, hogy a Szent Biblia legfontosabb történetét elmondja. Azt mondják, ez minden idők legnagyszerűbb története. De ez több, mint csupán egy történet. A Biblia életre, halálra, és a halál utáni életre adott válaszát mondja el az olvasónak. Segít abban, hogy megértsük, miről szól a Biblia.

Életbevágó történet

Mi fontos az életben?

Vezet valahova földi életünk?

Ezekre a kérdésekre vannak igazi válaszok. A könyv, amiben megtalálhatjuk ezeket, a Szent Biblia. Kezdjük a történetet a legelején.

A Biblia szó régi eredetű, azt jelenti: ‘könyvek’.

A ‘szent’ szó jelentése: ‘egyedülálló’, ‘páratlan’.

Amikor a Szent Bibliáról beszélünk, egy különleges, egyedülálló könyvet értünk alatta.

A Biblia sok istent megemlít, de ezek közül csupán egyet nevez ‘szent’-nek. Ez az Isten az összes többi istentől különbözik. Nagyon különleges, páratlan Isten Ő.

Minden embernek van neve, például Vilma, Zsuzsa, Tibor és Mihály. Ugyanígy, ennek a különleges Istennek is van neve. Őt úgy hívják: Jahve.

Jahve olyannyira Isten, hogy a múltban élő emberek nem is merték használni a nevét. Helyette inkább úgy hívták Őt: az Úr. Így szólítjuk azt a fontos személyt, akinek hatalma van. Habár az Úristen-Jahve- hatalmas Isten, Ő mégis barátja szeretne lenni a hétköznapi embereknek. Azt szeretné, ha minél többet tudnánk róla.

Ezért adta nekünk Isten a Bibliát. Ez egy fontos levél Jahvétól, melyet mindannyiunk számára írt.

Isten nekünk szóló levelét sok-sok évvel ezelőtt írta. Mégis, mondanivalója ma éppolyan fontos, mint akkor volt, amikor keletkezett. Mindannyiunknak tudnunk kell, mit mond nekünk a Biblia. Ha elolvassuk ezt a különleges levelet, felfedezzük, mi is a Karácsony és a Húsvét üzenete.

Isten nekünk szóló levelét sok-sok évvel ezelőtt írta. Mégis, mondanivalója ma éppolyan fontos, mint akkor volt, amikor keletkezett. Mindannyiunknak tudnunk kell, mit mond nekünk a Biblia.

A Biblia azt mondja, kezdetben csak Isten létezett. Nem voltak növények, állatok vagy emberek. Nem volt Föld, Hold vagy Nap. Nem voltak más istenek. Semmi nem volt! Kezdetben csakis az Úr –Jahve- létezett.

A Biblia azt mondja, hogy minden látható és láthatatlan dolgot Isten alkotott.

Jahve angyalokat alkotott. Az angyalokat nem láthatjuk, ahogy Istent magát sem látjuk. Isten és az angyalok is: lelkek. Vagyis hasonlóak az emberekhez, de nincs hús-vér testük.

Habár az angyalok lelkek, de mégsem istenek. Nem olyanok, mint Jahve. Isten az angyalokat arra teremtette, hogy az Ő különleges szolgálói legyenek.

Azt kell tenniük, amit Jahve mond.

Az angyalok mind figyelték és énekkel kísérték, ahogy Isten a világot teremtette.

link a 2-3. oldal igeverseihez

A Biblia azt mondja, hogy amikor Isten a világot teremtette, ezt egészen különleges módon tette.

Amikor mi készítünk valamit, ahhoz papírra és ceruzára van szükségünk. Vagy fát, szöget és ragasztót használunk.

Azonban Isten a világ alkotása során semmilyen eszközt nem használt. Csak szólt-és már meg is lett!

Isten azt mondta:’Legyen világosság!’ És egyszerre fény lett a sötétségben.

Jahve minden látható dolgot egyszerűen a szavával teremtett. Istennek akkora hatalma van, hogy bármit megtehet, hiszen Ő valóban páratlan, Isten Szent!

A Biblia azt mondja, hogy Isten alkotta a Napot, a Holdat és a csillagokat. Oda helyezte ezeket az égre, ahova jónak látta.

Könnyen megtehette ezt, hisz Ő mindenütt jelen van.

Jó tudni, hogy Isten mindenhol ott van. Egyszerre van veled, a családoddal és a barátaiddal. Ez mindig így van, bármilyen messzire is mennek, akárhol is élnek.

Sőt, még a gondolatainkat is ismeri.

Tud és ért mindent. Nem rejtőzhetünk el előle soha.

Ha megnézzük, amit Jahve teremtett, láthatjuk, milyen hatalmas és csodálatos az Úristen.

A Biblia azt mondja, hogy Isten hat nap alatt alkotta a világot. Erre egyedül az Úristen-Jahve képes.

Ő alkotta az ételeket, amivel táplálkozunk, a levegőt, amit lélegzünk és a vizet, amit iszunk.

Ő alkotta a folyókat, a tengereket és a hegyeket. Isten alkotta a fákat és a virágokat.

Isten alkotta a halakat, amelyek a vizekben úsznak, és a levegőben röpülő madarakat is. Az erdei vadakat és a háziállatokat is Ő teremtette.

Végül megalkotta Isten az embert: a férfit és a nőt. Isten szerette őket és gondoskodott róluk.

Készített számukra egy tökéletes kertet. Telerakta mindenféle fával, virágokkal és szelíd állatokkal. Kifejezetten nekik készítette. Szeretett volna mindezzel örömet szerezni nekik. Ha megnézzük azt a csodálatos világot, amelyet Isten alkotott, láthatjuk, milyen hatalmas Jahve. Ő bármit képes megalkotni. Csakis egy csodálatos és nagyszerű Isten készíthette azt a világot, amelyben élünk.

link a 4-5. oldal igeverseihez

Mivel mindent Jahve alkotott, ezért minden az Övé. Ha te készítesz valamit, az a tied, mivel te csináltad. Így van ez Istennel is. Mivel Isten alkotott mindent, minden az Övé. Ez újabb ok arra, hogy Úrnak hívjuk Őt, Jahvét. Azt jelenti, hogy Ő a Király és minden az Övé, amit alkotott.

Isten teremtette, tehát az Övé.

A Biblia azt is mondja nekünk, hogy Jahve jó és kedves.

Vessünk csak egy pillantást mindarra a csodálatos dologra, amit teremtett. Isten teremthetett volna minden virágot fekete-fehérnek, mégis, Ő inkább ragyogó színesre alkotta őket.

Isten alkothatta volna az ételeinket ízek nélkül. De Ő inkább finomra és jó illatúra készítette azokat. Mindenféle gyümölcsöt, virágot, rovart és állatot, színeket és hangokat alkotott csak azért, hogy élvezzük azokat.

Jahve azért tette ezt így, mert törődik velünk-a Biblia azt mondja, Isten szeret bennünket.

A Biblia azt is mondja, hogy Jahve szereti, ha rendben zajlanak a dolgok.

Képzeljük csak el, milyen zavar keletkezne, ha a Nap egyik délután hirtelen lemenne, majd három napig nem kelne fel. Ezért alkotott Isten szabályokat. A Napnak azt a törvényt adta, hogy reggel felkel, este pedig lenyugszik. Minden nap, kivétel nélkül. Isten mindennek szabályokat adott, amit teremtett, hogy a világ rendben működhessen.

Isten az emberek számára is adott szabályokat. Mi persze nem mindig szeretjük ezeket. De gondoljunk csak bele egy pillanatra, milyen is lenne a világ nélkülük. Milyen veszélyes lenne autót vezetni, ha nem lennének közlekedési táblák. Ha semmilyen szabály nem mondaná meg nekünk, melyik oldalon kell közlekednünk, mindenki összezavarodna. Szabályok nélkül nagyon nehéz lenne az életünk.

Az Úristen azért alkotta a szabályokat, mert Ő tudja, mi a legjobb nekünk. Tudja, hogy ha rendben tesszük a dolgunkat, akkor boldogan és biztonságban élhetünk. Ez is egy módja annak, ahogy Jahve kifejezi irántunk való szeretetét.

link a 6-7. oldal igeverseihez

A Biblia azt mondja, hogy amikor Isten a világot megalkotta, minden tökéletes volt, semmi hiba nem volt benne. Minden jó volt. Tökéletes világot teremtett, mivel Ő maga is ilyen. Ő soha nem ront el semmit. Ő tökéletes.

Isten lakhelye, a Menny is tökéletes. A Biblia azt mondja, a Menny csodaszép. Olyan, mint egy hatalmas park fákkal és folyóval. A park közepén pedig egy gyönyörű, biztonságos város áll. Ez a város olyan csodálatos, hogy Isten még az utcákat is aranyból készítette.

A Mennyben nincs betegség, fájdalom vagy halál. Nincsenek gyomok, sem mérgező növények. A Mennyben nincs semmi, ami törött vagy kopott volna. Nincs ott egyetlen rossz vagy mogorva ember sem, mindig boldog minden lakója. A Menny levegőjét csodálatos zene hatja át. Az állatok szelídek és barátságosak. A Mennyben soha nem kell aludni, hisz ott nincs sötétség és éjszaka. Mindig nappal van.

A Menny egy tökéletes hely, ahol tökéletes emberek és tökéletes angyalok élnek együtt a tökéletes Istennel. A Menny olyan csodálatos, hogy lehetetlen leírni.

link a 8-9. oldal igeverseihez

Miután Isten befejezte a tökéletes Föld megalkotását, szörnyű dolog történt. Isten legfontosabb angyala elégedetlen lett.

Ezt az angyalt Lucifernek hívták, ami azt jelenti ‘Ragyogó’. Isten őt különleges feladatra teremtette. Mégis, Lucifer azt gondolta, ő többre érdemes. Nem akart angyal maradni, hatalmat akart magának. Lucifer úgy döntött, megérdemli, hogy Isten legyen! Nem akarta követni az Isten által adott szabályokat, inkább megalkotta a saját, külön szabályrendszerét. Sok angyalt rávett, hogy szálljon szembe Jahvéval. Mindent le akartak rombolni.

A Biblia egy fontos szót használ Lucifer döntésére, amellyel Isten ellen fordul. Bűnnek nevezi.

Vagyis az a bűn, ha valaki úgy dönt, hogy nem tartja be Isten szabályait. Ha így teszel, azzal azt üzened az Úrnak, hogy szerinted jobban tudod, mi a helyes, mint Ő. A bűn mindig rombol, és mindig árt valakinek.

Látjuk ennek igazságát, amikor valaki bűncselekményt követ el, vagy megszegi a törvényt-hisz ezzel valakinek mindig árt.

Ha elfogják a bűnelkövetőt, megbüntetik. Fizetnie kell, vagy börtönbe kerül. Ez így igazságos.

Nem helyénvaló, ha valaki, aki bűnt követ el, elkerüli a büntetést.

Ugyanígy, a Biblia azt mondja, Isten mindig igazságos.

Nem szereti, ha az emberek bűnt követnek el. Tudja, hogy a bűn mindig fájdalmat okoz. Minden bűnt igazságosan büntet. Soha nem mér ki túl enyhe vagy túl szigorú büntetést. A bűn zsoldja mindig a halál! Jahve mindig azt teszi, ami helyes és igazságos.

link a 10-11. oldal igeverseihez

Lucifer és angyalai gyűlölték Istent és nem akartak Neki engedelmeskedni. Mivel Jahve tökéletes, nem engedhette, hogy ezek a gonosszá lett angyalok együtt éljenek Vele tökéletes otthonában. Beszennyezték volna a Mennyet. Ezért Isten kizárta őket, és megmondta nekik, hogy soha ne térjenek vissza. Lucifer nevét pedig Sátánra változtatta, ami azt jelenti: ‘ellenség’. Sátán ekkor már Isten ellensége volt.

Isten új lakhelyet készített a Sátánnak és a gonosz angyaloknak. Mivel ezek az angyalok borzalmasak lettek bűnük miatt, így az új otthonuk is borzasztó volt. Mivel ekkor már gonoszok és boldogtalanok voltak, új otthonuk a fájdalom és kétségbeesés helye volt. Ez az új lakóhely szörnyűséges hely volt, Tűz tava volt a neve.

Akik azon a helyen élnek, ott laknak örökre. Ez a büntetés helye Sátán és angyalai számára.

Sok angyal követte Sátán döntését, és engedetlen lett Istennel szemben. Azonban ennél sokkal több angyal továbbra is engedelmeskedik Istennek és szolgálja Őt a Mennyben - Jahve tökéletes otthonában.

link a 12-13. oldal igeverseihez

A Biblia azt mondja, hogy kezdetben, amikor Isten a világot alkotta, az olyan volt, mint a Menny. Nem voltak könnyek, nem volt fájdalom vagy félelem. Nem voltak rossz vagy mogorva emberek. Senki nem lopott, hazudott vagy gyilkolt. Egyáltalán nem volt semmiféle bűn. És ami a legjobb: semmi nem pusztult el, nem volt halál.

A világ, amit Isten alkotott, csodálatos élőhely volt. Olyan, amilyennek Isten szerette volna.

Tökéletes volt.

Az emberek is, akiket Isten alkotott, tökéletesek voltak. Csak tökéletes emberek élhetnek a tökéletes Istennel.

Az első embert Ádámnak hívták, feleségét pedig Évának. Jahve abba a csodálatos kertbe helyezte őket, melyet Ő készített.

Isten megengedte Ádámnak és Évának, hogy szabadon menjenek, ahova kedvük tartja. Mindent ehettek, amit akartak-egy kivétellel.

Isten azt mondta nekik, egyetlen egy fának a gyümölcséből nem ehetnek. Ha Ádám és Éva nem engedelmeskedne ennek a parancsnak, az bűn volna. Ha a bűnt választanák, nem élhetnének Jahvéval.

Nem volt nehéz Ádám és Éva számára betartani ezt a szabályt. A kertben rengeteg fa volt, melyek roskadoztak a gyümölcstől. Mégis, Ádám és Éva azzal mutatták ki, hogy hisznek Istennek, hogy engedelmeskedtek Neki. Bíztak benne, hogy Ő tudja, mi a legjobb. Ez volt Isten akarata.

Jahve azt mondta: ‘Bízzatok bennem’.

Így volt kezdetben- a tökéletes emberek bíztak a tökéletes Istenben egy tökéletes világban élve.

link a 14-15. oldal igeverseihez

Aztán Sátán eljött ebbe a gyönyörű kertbe. Azt mondta Ádámnak és Évának, hogy Isten valami jót rejteget előlük. Sátán azt mondta, hogy ha ennének annak a fának a gyümölcséből, olyanok lennének, mint Isten.

Igazat mondott Sátán vagy hazudott nekik? Mit tegyen Ádám és Éva? Ha hinnének Sátánnak, ennének a gyümölcsből.

Ha viszont Istennek hinnének, akkor nem ennének belőle. Kinek higgyenek - Jahvénak vagy Sátánnak? Kiben bízzanak?

link a 16-17. oldal igeverseihez

Ádám és Éva fejébe szöget ütött a gondolat, hogy tökéletes embernek lenni Isten tökéletes kertjében nem elég jó. Többre vágytak. Olyanok akartak lenni, mint Jahve. Ezért megtették az egyetlen dolgot, amire Isten azt mondta, ne tegyék meg- ettek abból a gyümölcsből.

Ádám és Éva elhitte Sátán hazugságát. Úgy gondolták, Sátán jobban tudja, mint Isten, hogy mi jó nekik. Megszegték Isten egyetlen, könnyű szabályát és Sátán mellé álltak Istennel szemben.

Ez volt a bűn.

Ádám és Éva bűne következtében az egész világ megváltozott. Többé nem volt már biztonságos és tökéletes hely, mint azelőtt. Maga az élet is kemény munka lett. Gyomok kezdtek el nőni a földből. Az állatok ölni kezdték egymást. A Föld félelmetes hellyé változott. A bűn miatt a világ megtelt betegséggel és nyomorral, a halál helyévé változott.

Ádám és Éva azt hitték, a legjobbat választják. Pedig az a döntésük, hogy nem engedelmeskednek Istennek, mindent tönkretett. A Biblia azt mondja, hogy a halál Ádám és Éva bűnével jött a világba.

A halál szörnyű dolog. Amikor valaki meghal, a lelke örökre elhagyja a testét. Soha többé nem fog már e Földön élni. Ez az oka szomorúságunknak, amikor temetésre megyünk. Barátunk itt hagyott bennünket, és mi egyedül érezzük magunkat- a halál elválasztott bennünket egymástól.

Ugyanígy, amikor Ádám és Éva Sátán oldalára állt, bűnük elválasztotta őket Jahvétól. Véget ért a barátság, és Ádám és Éva egyedül maradtak. Ezt érti a Biblia a halál alatt. A bűn elválasztott bennünket Istentől.

link a 18-19. oldal igeverseihez

A bűn mindig elrontja a dolgokat- elrontotta Isten tökéletesre teremtett világát is. Tönkretette Isten különleges barátságát Ádámmal és Évával.

De ez még nem minden. Mivel Sátánhoz csatlakoztak, ezért amikor testük meghal, Sátán rettenetes lakhelyén kellene élniük. Ádámnak és Évának örökké a Tűz Tavában kellene maradnia! Ez nagyon lesújtó hír -a Biblia úgy nevezi: Második Halál.

Isten azonban nem akarta, hogy Ádám és Éva Sátánnal éljen. Isten szerette Ádámot és Évát, de ők így már nem élhettek a Mennyben. Csakis tökéletes emberek élhetnek ott. Ők pedig úgy döntöttek, hogy bűnösök lesznek, amikor hittek Sátánnak. Mit tehetne Isten?

Isten számára azonban nem volt megoldhatatlan ez a helyzet. Volt egy terve, amiből egy keveset Ádámnak és Évának is elárult, és amit ők akkor megtudtak, az nagyon jó hír volt számukra.

Isten megígérte, hogy egy különleges embert küld a Földre. A Biblia ezt az embert Megváltónak nevezi. Ő képes megmenteni Ádámot és Évát az elkövetett bűnük büntetésétől. Meg tudja menteni őket a Második Haláltól.

Isten nem mondta el, hogy fogja megmenteni Ádámot és Évát a Megváltó, és hogy fogja őket ismét tökéletesekké tenni. De megígérte, hogy utat készít nekik ehhez.

Vajon Ádám és Éva ezúttal hisz Istennek?

Vajon bíznak Benne?

link a 20-21. oldal igeverseihez

Fontos, hogy megértsük, mit jelent ‘bízni’. Hadd magyarázzam el a szó jelentését egy történet segítségével.

Egy nap Jancsit nagypapája a folyóhoz vitte sétálni.

Jancsi túl közel merészkedett a parthoz, megcsúszott, és már bele is zuhant a vízbe! Nagy nehezen a felszínre küzdötte magát, de az ár elsodorta. Jancsi rettenetesen félt. A víz jéghideg volt. A ruhái elnehezültek a víztől, és érezte, ahogy süllyedni kezd.

Ekkor nagypapája belépett a rohanó vízbe. Erős ember volt, és biztos lábbal állt a talajon.

Erős karját Jancsi felé nyújtva kiáltotta: ‘Itt vagyok! Kapd el a kezem! Megmentelek, bízz bennem!’

Mit tegyen Jancsi? Ha hisz nagyapjának, megragadja a kezét. Ha nem hisz neki, magában kell tovább küzdenie. Vagy ő, vagy nagyapa.

Kiben bízzon?

Jancsi kinyújtózott, megragadta nagyapa kezét. Elhitte, hogy nagypapája meg fogja menteni a sodró ártól. Jancsi jól döntött.

Ez volt az a döntés, amit Isten Ádámnak és Évának kínált. Szerette volna, ha bíznak Benne, ha elhiszik, hogy Ő meg tudja őket menteni Sátán szörnyű lakhelyétől.

Jahvénak volt terve a megmentésükre, Ádámnak és Évának pedig bíznia kellett Benne.

link a 22-23. oldal igeverseihez

Az Úristen nem mondott el mindent a tervéről Ádámnak és Évának, ahogy a Megváltóról sem. Valamit azonban megígért. Ha az emberek bíznak Istenben, akkor haláluk után tökéletesek lesznek. Tökéletes emberek élhetnek együtt Istennel a Mennyben. Annyi a dolguk, hogy bízzanak Istenben, és higgyék el, amit ígért. Ennyire egyszerű.

De volt még egy nagy probléma. Isten nem tehette tökéletessé Ádámot és Évát, és nem engedhette be őket a Mennybe anélkül, hogy bűnüket elrendezte volna. Ádám és Éva Sátán oldalára álltak, és ezzel bűnösökké lettek. Isten nem tehetett úgy, mintha ez sosem történt volna meg. Nem venni tudomást a bűnükről helytelen és igazságtalan lenne. Istennek minden rosszat meg kell büntetnie.

De hogyan tudná Isten végrehajtani az Ádám és Éva bűnéért járó büntetést úgy, hogy őket nem bünteti meg?

Ez nagyon fontos kérdés. Látod, mi mind olyanok vagyunk, mint Ádám és Éva. Bűnt követtünk el, amiért büntetés jár. Mivel mindannyian vétkezünk, tudnunk kell, hogyan büntetheti meg Isten a bűnt anélkül, hogy az embert büntetné.

Azért, hogy ezt könnyebben megértsük, Isten még többet megmutatott nekünk a tervéből.

Mivel az emberek nem fogták fel, mennyire rossz a bűn, Isten megkérte őket, hogy tegyenek meg valamit, ami segíteni fog nekik a megértésben. Megmutatja nekik, hogyan tudja Isten megbüntetni a bűnt anélkül, hogy az embert büntetné.

Jahve azt mondta nekik, hogy válasszanak ki egy állatot - egy bárányt. Hím báránynak kell lennie, és semmi hiba nem lehet benne. Nem lehet beteg vagy sérült. Tökéletes kell, hogy legyen.

Isten elmondta nekik, hogyan kell a bárányt az oltárhoz, a halál különleges helyéhez vinni. Aki odavitte a bárányt, az annak fejére tette a kezét. Ez, úgy mondta Isten, annyit tesz, mintha az ember összes bűnét a bárányra tenné.

Ekkor szomorú dolognak kellett történnie.

link a 24-25. oldal igeverseihez

Emlékszel még, hogy jött be a halál a világba a bűn miatt?

Nos, mivel az ember a bűnét a bárány fejére helyezte, a báránynak meg kellett halnia. Ez segített az embereknek megérteni azt, hogy a bűn okozta a bárány halálát.

Isten azért kérte az emberektől, hogy így tegyenek, hogy megértsék az Ő tervét. Ez a módja annak, hogy végrehajtsa a bűnért járó büntetést anélkül, hogy az embert büntetné. A bárány szenvedte el a büntetést az ember helyett.

Az ember azt tette, amit Isten mondott, mert bízott Jahvéban. Elhitte, hogy a bárány elszenvedte az ő büntetését. Amikor aztán eljön a halál pillanata, Isten tökéletessé teszi őt, így bemehet a Mennybe.

Ez volt Isten terve. Ez volt az egyik módja annak, hogy kifejezze, mennyire szeret bennünket.

link a 26-27. oldal igeverseihez

Néhányan azonban nem hittek Isten tervében. Ők azt mondták, vannak más istenek, akik fontosabbak, mint Jahve. Azt gondolták, ezeknek jobb terveik vannak.

Nem értették, hogy ezek az istenek valójában Sátán gonosz angyalai voltak. Csak olyannak mutatták magukat, mintha Jahve lennének, hogy becsapják őket. Hazudtak, és nem mondták meg az igazságot.

Hazugság, hogy az embereknek fontosabbnak kellene tartaniuk a rossz angyalokat Jahvénál. Egyetlen egy igaz Isten van, Őrá kell az embereknek hallgatni. Csak Jahve mond igazat.

Mégis, az emberek bizonyosra vették, hogy Jahve terve nem lehet igaz. Az a gondolat, hogy csak Istenben kell bízni, hogy valaki igazzá legyen, túl egyszerű volt. Az emberek azt gondolták, ennél valami többet kell tenniük, így aztán kitalálták a maguk tervét. Megalkották saját szabályaikat.

Azt mondták, ha valaki több jó dolgot tesz, mint amennyi rosszat, akkor Isten elégedett lesz. Ha az emberek kedvesek, akkor azzal elég jók lesznek ahhoz, hogy a Mennybe kerüljenek. De mi itt a hiba? Ezek az emberek nem értették meg, mennyire jónak kellene lenniük ahhoz, hogy Istennel élhessenek az Ő tökéletes Mennyországában.

Ezért az Úristen elmagyarázott néhány dolgot.

link a 28-29. oldal igeverseihez

Elmondta, hogy ha az ember lop valamit, mindegy, hogy az milyen kis dolog, akkor már nem elég jó ahhoz, hogy a Mennybe menjen.

Jahve azt mondta nekik, hogy ha a pénzt jobban szeretik Őnála, nem tökéletesek.

Elmondta azt is, hogy ha nem tudnak uralkodni a haragjukon, az bűn.

Ha valaha is hazudtak, akármilyen kicsit is, nem tökéletesek. Hazudni bűn.

Az Úr azt mondta, hogy ha nem kedves valaki, vagy Isten nevét tiszteletlenül használja, az is bűn. Ha akár csak egyszer is előfordul, hogy valaki nem tiszteli apját vagy anyját, ez azt jelenti, hogy ő nem tökéletes.

Csak tökéletes emberek élhetnek a tökéletes Istennel.

Összesen 10 szabályt adott Isten az embereknek, amit úgy hívnak: Tíz Parancsolat.

Az Úr felírta ezeket két kőtáblára. Senki nem tehette hozzá a maga szabályait, és nem is törölhetett ki belőle egyet sem. Isten szabályai soha nem változnak.

Az Úr a két kőtáblát egy Mózes nevű embernek adta át.

Mózes feladata volt, hogy az egész népnek megmutassa, amit Jahve írt.

Mindenkinek meg kellett értenie, hogy bármennyire igyekszik, nem tudja teljes egészében megtartani a Tíz Parancsolatban foglaltakat. Soha nem lehetnek elég jók ahhoz, hogy Istennel lakhassanak. Bűnös emberek voltak. Nem menthették meg magukat a büntetéstől, amit bűnük érdemelt.

Szükségük volt a Megváltóra- szükségük volt egy Bárányra.

link a 30-31. oldal igeverseihez

Hosszú éveken át reménykedve várta a nép a Megváltó érkezését.

Végül elérkezett a nap. A Megváltó eljött a Földre! Meglepő módon, a Megváltó maga Jahve volt. Ez az igazság- Isten a Földre jött. Megdöbbentő!

Azért, hogy Megváltó lehessen, Jahve emberré lett. Ez nem jelenti azt, hogy megszűnt volna Istennek lenni. Azonban tudta Isten, hogy megmentésünk egyetlen lehetséges módja, ha olyanná lesz, mint mi. Ezért csecsemőként érkezett erre a Földre, éppúgy, ahogy bármely más gyermek a világra jön.

Jahve egy hétköznapi családba született.

Édesanyját Máriának hívták, Mária férjét pedig Józsefnek. Bár a család hétköznapi volt, a kisbaba egyáltalán nem. Ő szent volt- páratlan!

A csecsemő maga Isten volt.

Jahve nem kórházban született. Jászolban jött a világra- egy olyan helyen, ahol juhok és bárányok melegedtek.

Első látogatói pásztorok voltak- olyan emberek, akik a bárányokat gondozzák és őrzik.

Amikor Isten a Földre jött, Jézusnak hívták. Jézus azt jelenti: ‘Jahve az, Aki megment, Jahve a Megváltó’.

Jézus volt a Megváltó, Akit sok évvel ezelőtt Isten megígért Ádámnak és Évának. Azért jött, hogy megváltson bennünket a büntetéstől, amit bűnünk miatt érdemelnénk.

Ez az egyik fontos oka annak, hogy ismernünk kell a Biblia történetét. Mert mindannyiunknak szüksége van Megváltóra. De a történet ezzel még nem ér véget.

link a 32-33. oldal igeverseihez

Amikor Jézus felnőtt, elkezdett különleges dolgokat tenni. Vakokat tett újra látóvá, és meggyógyított olyanokat, akik nem tudtak járni. Sok beteget gyógyított- némelyeket olyan szörnyű betegségekből, mint amilyen a lepra. Jézusnak még a halál felett is hatalma volt. Halottakat támasztott fel.

Egyszer egy hatalmas, kiéhezett tömeget látott el ennivalóval. Ezrek voltak ott, és Jézusnak csak öt kenyere volt és két hala. Mégis, amikor segítettek neki szétosztani az emberek az ételt, a kenyér és a hal egyre több lett! Mindenkinek jutott elég ennivaló. Amikor befejezték, 12 kosárnyi megmaradt kenyeret gyűjtöttek össze.

Mindenki láthatta, hogy Jézus szerette az embereket. Jézus azért tette ezeket a dolgokat, hogy mindenki megtudhassa, hogy Ő Isten.

link a 34-35. oldal igeverseihez

Egyik este néhányan Jézus barátai közül felkerekedtek, hogy hajóval átkeljenek egy nagy tavon. Mialatt a vízen voltak, hatalmas vihar tört rájuk. Tombolt a szél, és a hajót óriás hullámok csapkodták.

A férfiak egész éjjel küzdöttek, hogy a hajót a kikötőbe irányítsák, de a viharos szél megakadályozta őket ebben. Már közeledett a hajnal, amikor az emberek valakit megláttak sétálni a víz felszínén. Azt gondolták, egy szellem! Nagyon megijedtek.

Ekkor egy hang szólította meg őket: ‘Én vagyok, ne féljetek!’. Jézus volt az.

Péter így kiáltott a hajóról: ‘Uram, ha te vagy az, mondd, hogy menjek hozzád a vízen’.

Jézus azt mondta: ‘Jöjj!’

link a 36-37. oldal igeverseihez

Péter kiszállt a hajóból, és elindult Jézus felé a vízen.

Amikor azonban Péter a szélre és a hullámokra tekintett, megijedt, és süllyedni kezdett. Mit tegyen?

Küzdhetne egyedül, vagy kiálthatna Jézusnak, hogy mentse meg. Kiben bízzon?

Péter tudta, hogy magát nem képes megmenteni- Jézus volt az egyetlen, aki ezt megtehette. Így kiáltott: ‘Uram, ments meg!’ Jézus kinyújtotta a kezét és elkapta Pétert. Péter jól döntött.

Éppúgy, ahogy Péter sem tudta magát megmenteni az elsüllyedéstől, mi sem tudjuk megmenteni magunkat a bűn büntetésétől. Szükségünk van egy Megváltóra.

A Biblia azt mondja, hogy Jézus a Megváltónk. Bíznunk kell Benne.

link a 38-39. oldal igeverseihez

Míg ezen a Földön élt, Jézus hétköznapi életet élt. Ácsként dolgozott, és voltak barátai, akikkel találkozott. Evett, aludt, és sokfelé utazott. Mégis, egyvalamiben különbözött tőlünk.

Jézus soha nem tett semmi rosszat.

Egész földi élete során, még kisfiú korában sem követett el semmi rossz dolgot. Jézus volt az egyetlen ember, aki mindvégig tökéletesen élt.

Páratlan volt.

Mivel Jézus tökéletes életet élt, így nem volt olyan bűne, amely büntetést érdemelt volna. Nem kellett volna meghalnia. Az emberek csak a bűn miatt halnak meg, Jézus pedig nem követett el bűnt.

Igaz, hogy Jézusnak nem kellett volna meghalnia, mégis azt mondta, hogy egy napon az emberek meg fogják ölni. Megverik, és korbáccsal rengeteg ütést mérnek rá. Azután hatalmas szögeket kalapálnak a kezébe és a lábába, így szögezik fel egy fakeresztre. Jézus meg fog halni. Három napig halott állapotban lesz, de utána élőként tér vissza.

Akik ezt hallották, nem hittek neki. Azt mondták, ne beszéljen így, de amit Ő mondott, igaz volt. Barátainak elmondta Isten tervének többi részét is-jó hírt mondott nekik.

Mindez Isten ígéretéről szólt-a bárányról.

Emlékszel még a bárányra?

Jézus másik neve: Isten Báránya.

Emlékszel, hogy a báránynak hímnek kellett lennie?

Jézus férfi volt.

A báránynak tökéletesnek kellett lennie.

Jézus tökéletes volt-bűn nélkül való.

link a 40-41. oldal igeverseihez

Isten azt mondta az embernek, hogy a bárányt az oltárra kell vinni, ami a halál egy kiválasztott, különleges helye volt.

Földi életében Jézus megengedte, hogy Őt az emberek a halál különleges helyére, a keresztre vigyék.

Emlékszel még, hogy helyezte az ember, aki a bárányt hozta, annak fejére a kezét? Ez azt fejezte ki, hogy a bűnét a bárányra helyezi.

A Biblia azt mondja, hogy amikor Jézus a kereszten függött, magára vette az összes bűnünket. Mindenki bűnét magára vette- a legjobbakétól a legrosszabb férfiak és nők bűnéig.

Jézus hallotta az összes trágár szót, amit az emberek valaha is mondtak. Tudta az összes rettenetes dolgot, amit emberek valaha is elkövettek. Látta az összes haragot, ami bennük volt. Érezte az összes fájdalmat, amit az emberek okoztak. A tökéletes Jézus a bűn összes szörnyű következményét magára vette. Érezte, tudta, és magára vette mindezt. Szörnyű lehetett.

Igen, mindez a bárányhoz kötődik.

Jézus volt a Bárány- a mi Bárányunk.

Most gondoljunk vissza a történet többi részére. Emlékszel, mi történt a báránnyal? Mivel Istennek meg kell büntetnie a bűnt, és ez a büntetés a halál, a báránynak meg kellett halnia.

Ugyanígy volt Jézussal.

Mivel Jézus az összes bűnt magára vette, el kellett szenvednie a büntetést. Meg kellett halnia.

A Biblia azt mondja, hogy Jézus értünk halt meg. Magára vette az összes büntetést, ami a mi bűneinkért járt, hogy soha ne kelljen nekünk elszenvedni a Második Halált.

Jézus volt a végső áldozati bárány-Őutána már nem kellett több bárányt az oltárra vinni. Jézus mindent elvégzett.

Az Úr Jahve - megtartotta ígéretét.

link a 42-43. oldal igeverseihez

Nagyon szomorú lenne, ha a történet azzal végződne, hogy Jézus meghalt a kereszten.

De a Biblia folytatja a történetet. Azt mondja, hogy miután Jézus meghalt, barátai levették holttestét a keresztről. Elhelyezték egy sajátos sírhelyre, egy sziklába vájt kis helyiségbe. Egy nagy követ gördítettek lassan a bejárat elé. Azután szomorúan hazamentek.

Másnap az emberek, akik megölték Jézust, megparancsolták néhány katonának, hogy őrizzék a sírt. Tudták, hogy Jézus azt mondta, hogy három nap múlva fel fog támadni a halálból. Nem akarták, hogy bárki is elvigye Jézus testét, és ezzel úgy tegyen, mintha Ő élne. Biztosítani akarták, hogy a teste a sírban maradjon holtan.

Azonban mindez hiábavaló volt, hisz Istent sem a katonák, sem a nagy kő nem tudta megállítani. Semmi sem állhatott Isten tervének útjába. Ahogy Jézus megmondta, három nap múlva feltámadt a halálból. Jézus életben volt!

Egy angyal elgördítette a követ, így mindenki láthatta, hogy Jézus nincs a sírban. Az angyal látványától az őrök úgy megrémültek, hogy remegtek, és olyanok lettek, mint a halottak.

Amikor később néhány asszony érkezett, az őrök már nem voltak ott. Csupán egy angyal maradt a sírnál, hogy elmondja nekik, mi történt. Ezek a nők voltak az elsők, akik látták Jézust a halálból életre kelve.

link a 44-45. oldal igeverseihez

Jézus negyven napon át találkozott barátaival és emberek nagyobb csoportjaival. Mindenki nagyon izgatott volt. Jézus beszélt, újra velük evett és útjukon kísérte őket. Csodálatos volt!

Jézus élt!

Az emberek alig tudták elhinni. Eddig soha senki nem tett ilyet. Nem akadt még olyan, aki meghalt, és azután visszajött volna a halálból!

Jézus megmutatta, hogy mivel Ő Isten, ezért erősebb a halálnál. Az embereknek így nem kell többé félniük attól, hogy meghalnak, és a Tűz Tavába jutnak. Nem kell többé félniük a Második Haláltól. Jézus elég erős ahhoz, hogy visszahozza őket az életbe.

Ő azonban nem a Földre, erre a bűnnel teli helyre hozza vissza őket, hanem a Mennybe -ami a tökéletes, boldogsággal teli hely.

Jézus ezt mindenkinek megígérte, aki Benne bízik. Ilyen egyszerű.

Az embereknek mindössze annyi a dolguk, hogy elhiggyék, hogy Jézus az ő Bárányuk-hogy Ő magára vette a büntetést bűneikért. Bízniuk kell Jézusban, hinni, hogy amit mondott, az igaz. Azután, amikor véget ér ez a földi életük, Jézus tökéletessé teszi őket, hogy a Mennyben élhessenek.

link a 46-47. oldal igeverseihez

Ez minden emberre igaz, bármely népből való, akár férfi, akár nő, akár fiú, akár lány. Mindenki, aki bízik Jézusban, örökké élhet a Mennyben.

Az emberek izgatottan hallgatták. Ez olyan hír volt, amit mindenkinek hallania kellett. Hosszú órákon át beszélgettek Jézussal a tervről. Azután, negyven nap múlva, Jézus elbúcsúzott tőlük, és visszatért a Mennybe. Ez az a hely, ahol most is él, az Ő tökéletes otthonában.

Egy napon Jézus vissza fog térni erre a földre. De addig is Jahve szeretné, ha tudnánk, hogy semmi nem olyan fontos az életben, mint az, hogy ismerjük Jézust és bízzunk Benne mint Megváltónkban.

Jézus azt mondta, Ő Isten. Hiszel neki?

Jézus azt mondta, a te bűneidért halt meg. Elhiszed ezt?

Jézus azt mondta, visszajött az élők sorába. Elhiszed?

Ha hiszel Jézusnak-ha Isten szavát komolyan veszed-, akkor Ő azt mondja, örökké Vele fogsz élni a Mennyben. Ez a Jó Hír! Erről szól a Biblia. Ez az a történet, ami igazán fontos. Életbevágó.

link a 48-49. oldal igeverseihez

Érted Isten levelét?

Jahve levele- a Szent Biblia- olyan fontos, hogy biztosnak kell lenned benne, hogy világosan érted. Szánj időt a következő kérdések megválaszolására. Segíteni fognak abban, hogy lásd, mennyire érted Isten tervét. Ha a kérdések közül néhányra helytelen választ adsz, olvasd el újra ezt a könyvet, amíg a válaszok világosak nem lesznek számodra.

1. Isten mindent puszta beszédével alkotott. Mit mond ez nekünk Jahvéról?

2. Miért Isten volt az egyetlen, Aki képes volt tökéletes világot teremteni?

3. A Biblia egy bizonyos szóval írja le atz, amikor Lucifer úgy döntött, nem engedelmeskedik Istennek. Mi ez a szó?

4. Miért helytelen, ha valaki rossz dolgokat követ el, és nem kap érte büntetést?

5. Mi annak a helynek a neve, amit Jahve készített Sátánnak és gonosz angyalainak?

6. A Biblia egy bizonyos szót használ arra, amikor Ádám és Éva úgy döntött, nem engedelmeskednek Istennek. Mi ez a szó?

7. Mi jött be a világba a bűn miatt?

8. Bűnük miatt Ádám és Éva nem voltak tökéletesek. Ezért haláluk után a Tűz Tavába kellene kerülniük, ahol Sátánnal együtt kellene élniük. Hogy nevezi a Biblia ezt a halált?

9. Isten megígérte, hogy küld egy különleges embert, hogy mindenkit megmentsen a Második Haláltól. Hogyan nevezi a Biblia ezt az embert?

10. Miért kell Istennek tökéletessé tennie az embereket ahhoz, hogy a Mennyben élhessenek?

11. Tehetett úgy Isten, mintha Ádám és Éva bűne meg sem történt volna?

12. Isten megmutatta az embereknek, hogyan büntetheti meg a bűnüket anélkül, hogy őket büntetné. Milyen állatot kellett Isten elé hozniuk?

13. Mi történt az ember bűnével, amikor rátette a kezét a bárány fejére?

14. Kiért halt meg a bárány?

15. A bárány nem tett semmi rosszat, miért kellett elszenvednie a büntetést?

16. Ha az emberek bíznak Jahvéban, halálukkor a Mennybe mennek. Hogy változtatja meg Isten őket úgy, hogy képesek legyenek az Ő tökéletes otthonában élni?

17. Ha egész életünkben jó dolgokat teszünk, akkor elég jók leszünk ahhoz, hogy a Mennyben éljünk?

18. Ki hagyta el a Mennyet azért, hogy a Megváltónk legyen?

19. Jézus bűn nélkül való volt. Meg kellett akkor halnia?

20. A Biblia azt mondja, Jézus olyan volt, mint a bárányok, akiket az emberek az oltárhoz vittek. Milyen nevet használ a Biblia Jézusra, ami ezekre a bárányokra emlékeztet?

21. A Biblia azt mondja, hogy a bárány az emberek bűnét hordozta. Kinek a bűnét vette magára Jézus?

22. A bárány az ember helyett halt meg. Kiért halt meg Jézus?

23. Mit kell tenniük az embereknek, hogy Jézus magával vihesse őket a Mennybe, hogy ott éljenek?

A válaszokat lásd az 54. oldalon

Elhiszed Isten levelét?

Ha valamennyi kérdésre helyesen válaszoltál, az azt jelenti, hogy érted Isten tervét. Nagyon jó, ha érted Isten levelét, de ez még nem elég. Döntened kell. Tudod, egy dolog érteni a Bibliát, és más dolog elhinni azt.

Próbálj válaszolni ezekre a kérdésekre. Segíteni fognak abban, hogy lásd, elhiszed-e Isten levelét.

1. Amikor Jahve a földre jött, hogy itt éljen, megszűnt Istennek lenni?

2. Ki Jézus? Hiszed, hogy Jézus Jahve?

3. Isten tökéletes. Te tökéletes vagy? Azt gondolod, hogy elég jó vagy ahhoz, hogy a Mennybe menj, vagy azt, hogy bűnös vagy?

4. Hiszed, hogy Isten megbüntet minden bűnt?

5. Ki vette magára a bűneink büntetését?

6. Hiszed, hogy Jézus a Bárány, Aki a te bűneidért halt meg?

7. Miután Jézus meghalt, feltámadt a halálból, és most a Mennyben él. Hiszed, hogy ez igaz?

Helyes válaszokat adtál a kérdésekre? Hiszed, hogy a válaszaid igazak? Ha igen, akkor a Biblia azt mondja, hogy Jézus megfizette a bűnöd büntetését. Ő a Megváltód. Soha nem kell félned a Második Haláltól vagy a Tűz Tavától.

Ha hiszed, hogy a Biblia igaz, az azt jelenti, hogy bízol Jahvéban. Mivel bízol Benne, Isten azt mondja, a barátja vagy. Megígéri, hogy soha nem hagy el. Mindig veled lesz, akárhová mész, akármit teszel.

Amikor véget ér a földi életed, Isten azt mondja, tökéletessé fog tenni téged a Menny számára. Örökké Vele fogsz élni. Ez csodálatos hír! Ebben biztos lehetsz, hiszen Isten mondta, Ő pedig soha nem hazudik. Talán ez a könyv sok kérdésedre választ adott. A Biblia tele van ismeretekkel. Megtalálod benne a választ arra, hogyan kellene élned a mindennapjaidat. Jó lenne, ha beszereznél egy Bibliát, és elkezdenéd olvasni a ‘János evangéliuma’ című résznél. Szakíts időt arra, hogy minden nap olvass valamennyit a Bibliából.

Még egy fontos dolgot szeretnék elmondani. Ha valaki különleges dolgot tesz érted, megköszönöd neki, ugye? A Biblia azt mondja, hogy úgy beszélhetsz az Úrral, ahogy egyik barát beszélget a másikkal. A Biblia ezt imádságnak nevezi.

Íme, néhány szó segítségül ahhoz, hogy köszönetet mondj Jézusnak azért, amit érted tett. Imádkozhatsz Hozzá, és megköszönheted a saját szavaiddal is. Emlékszel, Isten mindenütt ott van, figyel rád.

Drága Jézus, tudom, hogy Isten vagy, és hogy Te teremtettél mindent. Te tökéletes vagy, én bűnös vagyok. Te vagy az egyetlen, aki meg tud váltani. Hiszem, hogy meghaltál a kereszten, és magadra vetted a bűnöm büntetését. Bízom Benned mint Megváltómban. Köszönöm, hogy annyira szeretsz. Tudom, hogy megtartod az ígéreted, hogy magadhoz veszel a Mennybe.

Igen, Jézus csodálatos Megváltó.

Válaszok

Válaszok: Érted Isten levelét?

1. Ő nagyon hatalmas. (4-8. oldal).

2. Ő tökéletes. (8. oldal)

3. Bűn (18. oldal).

4. Mert az nem lenne igazságos. Minden rosszat meg kell büntetni. (10. oldal)

5. A Tűz Tava (20. oldal)

6. Bűn (18. oldal)

7. Halál (19. oldal)

8. A Második Halál (20. oldal)

9. Egy Megváltó (20. és 33. oldal).

10. Kizárólag tökéletes emberek élhetnek egy tökéletes Istennel. (24. és 30. oldal)

11. Nem (24. oldal)

12. Egy bárányt (24. oldal).

13. A bárány magára vette az ember bűnét. (25. oldal)

14. Az embernek (25. oldal).

15. Mert magára vette az ember bűnét. (26. oldal).

16. Úgy, hogy tökéletessé teszi őket. (26. oldal)

17. Nem (28. és 30. oldal)

18. Isten, Jahve, Jézus (mind ugyanaz) (33. oldal)

19. Nem (40. oldal).

20. A Biblia Jézust ‘Isten Bárányának’ nevezi. (41. oldal)

21. A bűnünk. (42. oldal)

22. Értünk. (43. oldal).

23. Bízni Benne, vagy hinni Neki. (47. oldal).

Válaszok: Elhiszed Isten levelét?

1. Nem, Ő nem szűnt meg Istennek lenni.

2. Jézus Isten. Igen, Jézus Jahve.

3. Bűnös vagyok.

4. Igen

5. Isten, Jézus

6. Igen

7. Igen, hiszem, hogy ez igaz.

Bibliai Idézetek

A következő Igék a Bibliában vannak. Pontos helyüket az idézetek előtt adjuk meg.

2. és 3. oldal

Ézsaiás 45,5 Én vagyok az Úr, nincs más, nincs isten rajtam kívül!

Jeremiás 10,6 Nincs hozzád hasonló, Uram! Nagy vagy te, s hatalmad által nagy a te neved.

Ézsaiás 40,26.28 Tekintsetek föl a magasba, és nézzétek: ki teremtette az ott levőket? Előhívja seregüket szám szerint, néven szólítja mindnyájukat. Olyan hatalmas és erőteljes, hogy egy sem mert hiányozni … Hát nem tudod, vagy nem hallottad, hogy örökkévaló Isten az Úr? Ő a földkerekség teremtője, nem fárad el, és nem lankad el, értelme kifürkészhetetlen.

Zsoltár 145,3 Nagy az ÚR, méltó, hogy dicsérjék, nagysága felfoghatatlan.

János 4,24 Az Isten Lélek.

Zsidók 1,14 Vajon ezek nem szolgáló lelkek-e mind, akik azokért küldettek szolgálatra, akik örökölni fogják az üdvösséget?

Zsoltár 103,20-21 Áldjátok az URat, angyalai, ti hatalmas erejűek, akik teljesítitek parancsát, és hallgattok parancsszavára! Áldjátok az URat, ti seregei, szolgái, akaratának végrehajtói!

Vissza a történethez

4. és 5. oldal

Zsidók 11,3 Hit által értjük meg, hogy a világokat Isten szava alkotta, úgyhogy a nem láthatókból állt elő a látható.

1Mózes 1,3 Akkor ezt mondta Isten: Legyen világosság! És lett világosság.

Jeremiás 32,17 Ó, Uram, Uram! Te alkottad az eget és a földet nagy hatalommal és kinyújtott karral. Neked semmi sem lehetetlen.

1Mózes 1,16 Megalkotta Isten a két nagy világító testet: a nagyobbik világító testet, hogy uralkodjék nappal, és a kisebbik világító testet, hogy uralkodjék éjszaka; meg a csillagokat.

Jeremiás 23,24 El tud-e rejtőzni valaki olyan helyre, ahol nem látom? - így szól az Úr. Nem én töltöm-e be az eget és a földet? - így szól az Úr.

1Mózes 1,1 Kezdetben teremtette Isten a mennyet és a földet.

2Mózes 20,11 Mert hat nap alatt alkotta meg az Úr az eget, a földet, a tengert és mindent, ami azokban van, a hetedik napon pedig megpihent. Azért megáldotta és megszentelte az Úr a nyugalom napját.

1Mózes 1, 21 És megteremtette Isten a nagy víziállatokat, a vizekben nyüzsgő különféle fajta úszó élőlényeket, és a különféle fajta madarakat. És látta Isten, hogy ez jó.

1Mózes 1, 25 Megalkotta Isten a különféle fajta földi állatokat, a különféle fajta barmokat, meg a föld mindenféle csúszómászóját. És látta Isten, hogy ez jó.

1Mózes 2,7 Azután megformálta az Úristen az embert a föld porából, és élet leheletét lehelte orrába. Így lett az ember élőlénnyé.

Vissza a történethez

6.és 7. oldal

Ézsaiás 44,24 Ezt mondja megváltód, az Úr, aki az anyaméhben formált: Én, az Úr, alkottam mindent, egyedül feszítettem ki az eget, magam tettem szilárddá a földet.

Zsoltár 24,1 Mert ő vetette meg alapját a tengereken, ő rögzítette a folyókon.

1Timóteus 6,17 …ne a bizonytalan gazdagságban reménykedjenek, hanem Istenben, aki megélhetésünkre mindent bőségesen megad nekünk.

1Mózes 1,31 És látta Isten, hogy minden, amit alkotott, igen jó. Így lett este, és lett reggel: hatodik nap.

Vissza a történethez

8. és 9. oldal

5Mózes 32,4 Kőszikla ő, cselekvése tökéletes, minden útja igazságos. Hű az Isten, nem hitszegő, igaz és egyenes ő.

Zsoltár 89,14 Hatalmas a te karod, kezed erős, jobbod felséges.

Jelenések 21,27 tisztátalanok pedig nem jutnak be oda, sem olyanok, akik utálatosságot vagy hazugságot cselekszenek: hanem csak azok, akik be vannak írva a Bárány életkönyvébe.

Jelenések 21,3 Hallottam, hogy egy hatalmas hang szól a trónus felől: “Íme, az Isten sátora az emberekkel van, és ő velük fog lakni, ők pedig népei lesznek, és maga az Isten lesz velük;

Jelenések 21,10-12.25 Elvitt engem lélekben egy nagy és magas hegyre, és megmutatta nekem a szent várost, Jeruzsálemet, amely az Istentől, a mennyből szállt alá. Benne volt az Isten dicsősége; ragyogása hasonló volt a legdrágább kőhöz… fala nagy és magas volt, tizenkét kapuja... Kapuit nem zárják be nappal, éjszaka pedig nem lesz.

Jelenések 21,21 A tizenkét kapu tizenkét gyöngy volt, a kapuk mindegyike egy-egy gyöngyből, és a város utcája színarany, mint az átlátszó üveg.

Jelenések 22,1 Azután megmutatta nekem az élet vizének folyóját, amely ragyogó, mint a kristály, s az Isten és a Bárány trónusából ered.

Jelenések 22,5 Éjszaka sem lesz többé, és nem lesz szükségük lámpásra, sem napvilágra, mert az Úr Isten fénylik fölöttük, és uralkodnak örökkön-örökké.

Jelenések 21,4 “…és letöröl minden könnyet a szemükről, és halál sem lesz többé, sem gyász, sem jajkiáltás, sem fájdalom nem lesz többé, mert az elsők elmúltak.”

Jelenések 21,5 A trónuson ülő ezt mondta: “Íme, újjáteremtek mindent”. És így szólt: “Írd meg, mert ezek az igék megbízhatók és igazak!”

Vissza a történethez

10. és 11. oldal

1János 3,4 Aki bűnt cselekszik, törvényszegést követ el, mert a bűn törvényszegés.

Ézsaiás 14,12-14Leestél az égről, fényes hajnalcsillag! Lehulltál a földre, népek legyőzője! Pedig ezt mondtad magadban: Fölmegyek az égbe, Isten csillagai fölé emelem trónomat, odaülök az istenek hegyére a messze északon. Fölmegyek a felhők csúcsára, hasonló leszek a Felségeshez!

Példabeszédek 6,16-17 Hat dolgot gyűlöl az Úr, sőt hét dolog utálatos előtte: A nagyravágyó szemek, a hazug nyelv, az ártatlan vért ontó kezek,

Prédikátor 12,14 Mert Isten megítél minden tettet, minden titkolt dolgot, akár jó, akár rossz az.

Vissza a történethez

12. és 13. oldal

Ezékiel 28, 16-17 A nagyarányú kereskedés közben megteltél erőszakkal, és vétkes lettél. Azért száműztelek az Isten hegyéről, és elkergetett az oltalmazó kerúb a tüzes kövek közül. Szépségedben felfuvalkodtál, rosszra használtad bölcsességedet a fényűzés kedvéért. Ledobtalak a földre, látványossággá tettelek a királyok számára.

Jelenések 20,10Az ördög pedig, aki megtévesztette őket, a tüzes és kénes tóba vettetett, ahol a fenevad és a hamis próféta is van, és gyötrődnek éjjel és nappal örökkön-örökké.

Máté 25,41 “Akkor szól a bal keze felől állókhoz is: Menjetek előlem, átkozottak, az ördögnek és angyalainak elkészített örök tűzre.

Vissza a történethez

14. és 15. oldal

1Mózes 1,27 Megteremtette Isten az embert a maga képmására, Isten képmására teremtette, férfivá és nővé teremtette őket.

1Mózes 2,15 És fogta az Úristen az embert, elhelyezte az Éden kertjében, hogy azt művelje és őrizze.

1Mózes 2,9Sarjasztott az Úristen a termőföldből mindenféle fát, szemre kívánatosat és eledelre jót; az élet fáját is a kert közepén, meg a jó és a rossz tudásának fáját.

1Mózes 2, 16-17 Ezt parancsolta az Úristen az embernek: A kert minden fájáról szabadon ehetsz, de a jó és a rossz tudásának fájáról nem ehetsz, mert ha eszel róla, meg kell halnod.

Vissza a történethez

16. és 17. oldal

1Mózes 3, 1.4-5 A kígyó pedig ravaszabb volt minden mezei állatnál, amelyet az Úristen alkotott. Ezt kérdezte az asszonytól: Csakugyan azt mondta Isten, hogy a kert egyetlen fájáról sem ehettek? …De a kígyó ezt mondta az asszonynak: Dehogy haltok meg! Hanem jól tudja Isten, hogy ha esztek belőle, megnyílik a szemetek, és olyanok lesztek, mint az Isten: tudni fogjátok, mi a jó, és mi a rossz.

Vissza a történethez

18. és 19. oldal

1Mózes 3,6 Az asszony úgy látta, hogy jó volna enni arról a fáról, mert csábítja a szemet, meg kívánatos is az a fa, mert okossá tesz: szakított a gyümölcséből, evett, majd adott a vele levő férjének is, és ő is evett.

1Mózes 3,19 Arcod verejtékével eszed a kenyeret, míg visszatérsz a földbe, mert abból vétettél. Bizony por vagy, és vissza fogsz térni a porba!

Róma 8,22 Hiszen tudjuk, hogy az egész teremtett világ együtt sóhajtozik és együtt vajúdik mind ez ideig.

Róma 5,12 Ahogyan tehát egy ember által jött a bűn a világba, és a bűn által a halál, úgy minden emberre átterjedt a halál azáltal, hogy mindenki vétkezett.

Róma 6,23 Mert a bűn zsoldja a halál, az Isten kegyelmi ajándéka pedig az örök élet Krisztus Jézusban, a mi Urunkban.

Ézsaiás 59,2 A ti bűneitek választottak el titeket Istenetektől, a ti vétkeitek miatt rejtette el orcáját előletek, és nem hallgatott meg.

Kolossé 1,21 Titeket is, akik egykor Istentől elidegenedtek, és ellenséges gondolkozásúak voltatok gonosz cselekedeteitek miatt.

Vissza a történethez

20. és 21. oldal

Jelenések 21,8 De a gyáváknak és hitetleneknek, az utálatosaknak, gyilkosoknak és paráznáknak, a varázslóknak és bálványimádóknak, és minden hazugnak meglesz az osztályrésze a tűzzel és kénnel égő tóban: ez a második halál”.

Ézsaiás 54,8 Túláradó haragomban egy pillanatra elrejtettem előled arcomat, de örök hűséggel irgalmazok neked - mondja megváltó Urad.

Ézsaiás 43,11 Én, én vagyok az Úr, rajtam kívül nincs szabadító.

Vissza a történethez

22. és 23. oldal

Zsidók 11,1 A hit pedig a remélt dolgokban való bizalom, és a nem látható dolgok létéről való meggyőződés.

Zsidók 11,6 Hit nélkül pedig senki sem lehet kedves Isten előtt, mert aki az Istent keresi, annak hinnie kell, hogy ő van; és megjutalmazza azokat, akik őt keresik.

Zsoltár 27,1 Világosságom és segítségem az Úr, kitől félnék? Életemnek ereje az Úr, kitől rettegnék?

Zsoltár 118,8Jobb az ÚRnál keresni oltalmat, mint emberben bízni.

Zsoltár 115,11Akik félitek az URat, az ÚRban bízzatok! Segítségetek és pajzsotok ő.

Vissza a történethez

24. és 25. oldal

Róma 3,23 Mindenki vétkezett, és híjával van az Isten dicsőségének.

2Sámuel 14,14 Mert bizonyosan meghalunk, és olyanok leszünk, mint a víz, amelyet ha a földre öntenek, nem lehet fölszedni. De amíg Isten nem veszi el az életet, az a szándéka, hogy még az eltaszított se maradjon eltaszítva előle.

3Mózes 5,17-18 Ha valaki úgy vétkezik, hogy csak egyet is áthág az Úr tilalmai közül, bár nem tudta, mégis vétkessé válik, és bűn terheli. Ezért vigyen a paphoz jóvátételi áldozatul a nyájból egy hibátlan kost, fölbecsültetve.

3Mózes 1,4 Tegye kezét az égőáldozat fejére, hogy az kedves legyen és engesztelést szerezzen.

3Mózes 5,17-18 …akkor bocsánatot nyer.

Vissza a történethez

26. és 27. oldal

Példabeszédek 3,5 Bízzál az Úrban teljes szívből, és ne a magad eszére támaszkodj!

Vissza a történethez

28. és 29. oldal

2Mózes 20,23 Ne készítsetek azért ezüstisteneket; aranyisteneket se készítsetek magatoknak.

2Mózes 20, 2-5 Én, az Úr, vagyok a te Istened, aki kihoztalak Egyiptom földjéről, a szolgaság házából. Ne legyen más istened rajtam kívül! Ne csinálj magadnak semmiféle istenszobrot azoknak a képmására, amik fenn az égben, lenn a földön, vagy a föld alatt a vízben vannak. Ne imádd és ne tiszteld azokat…!

1Korintus 10, 20-21 Nem ihattok az Úr poharából is, meg az ördögök poharából is, nem lehettek részesei az Úr asztalának is, meg az ördögök asztalának is.

2Korintus 11,14 Nem is csoda, mert maga a Sátán is a világosság angyalának adja ki magát.

Róma 1,24-25 Ezért kiszolgáltatta őket az Isten szívük vágyai által a tisztátalanságnak, hogy meggyalázzák egymás testét. Akik az Isten igazságát hazugsággal cserélték fel, azok a teremtményt imádták és szolgálták a Teremtő helyett, aki áldott mindörökké. Ámen.

Jakab 2,10 Mert aki valamennyi törvényt megtartja, de akár csak egy ellen is vét, az valamennyi ellen vétkezett.

Róma 3,20 Mert a törvény cselekedeteiből nem fog megigazulni egyetlen halandó sem őelőtte. Hiszen a törvényből csak a bűn felismerése adódik.

Zsidók 4,12-13 Nincsen olyan teremtmény, amely rejtve volna előtte, sőt mindenki mezítelen és fedetlen az ő szeme előtt. Neki kell majd számot adnunk.

Vissza a történethez

30. és 31. oldal

2Mózes 20,12-16Tiszteld apádat és anyádat, hogy hosszú ideig élhess azon a földön, amelyet Istened, az Úr ad neked! Ne ölj! Ne paráználkodj! Ne lopj! Ne tanúskodj hamisan felebarátod Ellen!

2Mózes 24,12 Azután azt mondta az Úr Mózesnek: Jöjj fel hozzám a hegyre és maradj itt, mert át akarom adni neked a kőtáblákra írt törvényt és parancsolatokat, amelyeket azért írtam le, hogy tanítani lehessen azokat.

Vissza a történethez

32. és 33. oldal

Zsoltár 130,5.7-8 Várom az URat, várja a lelkem, és bízom ígéretében. Bízzál, Izráel, az ÚRban, mert az ÚRnál van a kegyelem, és gazdag ő, meg tud váltani. Meg is váltja Izráelt minden bűnéből.

Ézsaiás 9,6 Uralma növekedésének és a békének nem lesz vége a Dávid trónján és országában, mert megerősíti és megszilárdítja törvénnyel és igazsággal mostantól fogva mindörökké. A Seregek Urának féltő szeretete viszi véghez ezt!

Lukács 2,7 …és megszülte elsőszülött fiát. Bepólyálta, és a jászolba fektette, mivel a szálláson nem volt számukra hely.

Lukács 2,8-12 Pásztorok tanyáztak azon a vidéken a szabad ég alatt, és őrködtek éjszaka a nyájuk mellett. És az Úr angyala megjelent nekik, körülragyogta őket az Úr dicsősége, és nagy félelem vett erőt rajtuk. Az angyal pedig ezt mondta nekik: “Ne féljetek, mert íme, hirdetek nektek nagy örömet, amely az egész nép öröme lesz: Üdvözítő született ma nektek, aki az Úr Krisztus, a Dávid városában. A jel pedig ez lesz számotokra: találtok egy kisgyermeket, aki bepólyálva fekszik a jászolban.”

Máté 1,25 …de nem érintette addig, amíg meg nem szülte fiát, akit Jézusnak nevezett el.

Vissza a történethez

34. és 35. oldal

Máté 4,23-24 Azután bejárta egész Galileát, tanított a zsinagógáikban, hirdette a mennyek országának evangéliumát, és gyógyított mindenféle betegséget és erőtlenséget a nép körében. El is terjedt a híre egész Szíriában, és hozzá vitték a sokféle betegségtől és kíntól gyötört szenvedőket, a megszállottakat, holdkórosokat és bénákat, és meggyógyította őket.

Máté 14,13-21 Amikor meghallotta ezt Jézus, eltávozott onnan hajón egy lakatlan helyre egyedül. Amikor meghallotta ezt a sokaság, utána ment gyalog a városokból. Amikor Jézus kiszállt, és meglátta a nagy sokaságot, megszánta őket, és meggyógyította betegeiket. Amikor esteledett, odamentek hozzá tanítványai, és így szóltak hozzá: “Lakatlan ez a hely, és későre jár. Bocsásd el a sokaságot, hogy menjenek a falvakba, és vegyenek élelmet maguknak.” Jézus azonban ezt mondta nekik: “Nem kell elmenniük: Ti adjatok nekik enni!” Ők pedig így válaszoltak: “Nincs itt egyebünk, csak öt kenyerünk és két halunk.” Ő pedig ezt mondta: “Hozzátok ide nekem azokat!” Ekkor megparancsolta a sokaságnak, hogy telepedjenek le a fűre, aztán vette az öt kenyeret és a két halat, feltekintett az égre, megáldotta, megtörte a kenyereket és a tanítványoknak adta, a tanítványok pedig a sokaságnak. Miután valamennyien ettek és jóllaktak, összeszedték a maradék darabokat, tizenkét tele kosárral. Aki pedig evett, mintegy ötezer férfi volt az asszonyokat és a gyermekeket nem számítva.

Vissza a történethez

36. és 37. oldal

Máté 14,24-26.28-29 A hajó pedig már messze eltávolodott a parttól, és a hullámok között hányódott, mert ellenszél volt. A negyedik éjszakai őrváltáskor odament hozzájuk Jézus a tengeren járva. Amikor a tanítványok meglátták, hogy a tengeren jár, megrettentek, azt mondták, hogy kísértet, és ijedtükben felkiáltottak. Péter ekkor így szólt hozzá: “Uram, ha te vagy, parancsold meg, hogy menjek oda hozzád a vízen.” Mire ő így szólt: “Jöjj!” Péter erre kiszállt a hajóból, elindult a vízen, és Jézus felé ment.

Vissza a történethez

38. és 39. oldal

Máté 14,30-31 Amikor azonban az erős szélre figyelt, megijedt, és amint süllyedni kezdett, felkiáltott: “Uram, ments meg!” Jézus azonnal kinyújtotta a kezét, megragadta őt, és ezt mondta neki: “Kicsinyhitű, miért kételkedtél?”

Vissza a történethez

40. és 41. oldal

1Péter 2,22 Ő (a Messiás) nem tett bűnt, álnokság sem hagyta el a száját,

Zsidók 7,25-27 Neki nincs szüksége arra, mint a főpapoknak, hogy napról napra előbb saját bűneikért mutassanak be áldozatot, azután a nép bűneiért. Ugyanis ezt egyszer s mindenkorra megcselekedte, amikor önmagát adta áldozatul.

Máté 16,21Ettől fogva kezdte el Jézus Krisztus mondani tanítványainak, hogy Jeruzsálembe kell mennie, sokat kell szenvednie a vénektől, főpapoktól és írástudóktól, meg kell öletnie, de harmadnapon fel kell támadnia.

János 1,29 Másnap János látta Jézust, amint jön felé, és így szólt: “Íme, az Isten Báránya, aki hordozza a világ bűnét!”

Vissza a történethez

42. és 43. oldal

1Péter 1,19 Drága véren, a hibátlan és szeplőtelen Báránynak, Krisztusnak a vérén.

1Korintus 5,7 Takarítsátok ki a régi kovászt, hogy új tésztává legyetek, hiszen ti kovásztalanok vagytok, mert a mi húsvéti bárányunk, a Krisztus, már megáldoztatott.

2Korintus 5,21 Mert azt, aki nem ismert bűnt, bűnné tette értünk, hogy mi Isten igazsága legyünk őbenne.

Róma 3,25 Mert az Isten őt rendelte engesztelő áldozatul azoknak, akik az ő vérében hisznek, hogy igazságát megmutassa. Isten ugyanis az előbb elkövetett bűnöket elnézte türelme idején, hogy e mostani időben mutassa meg igazságát: mert ahogyan ő igaz, igazzá teszi azt is, aki Jézusban hisz.

Vissza a történethez

44. és 45. oldal

János 19,41-42 Azon a helyen, ahol Jézust megfeszítették, volt egy kert, és a kertben egy új sír, amelybe még senkit sem helyeztek. Mivel közel volt a sír, a zsidók ünnepi előkészülete miatt ott helyezték el Jézust.

Máté 27,62.65-66 Másnap, a péntekre következő napon, összegyűltek a főpapok és a farizeusok Pilátusnál, Pilátus azonban ezt válaszolta: “Van őrségetek, menjetek, őriztessétek ti, ahogyan tudjátok.” Erre ők elmentek, lepecsételték a követ, és őrséggel őriztették a sírt.

Máté 28,2-4 És íme, nagy földrengés volt, az Úr angyala leszállt a mennyből, odament, elhengerítette a követ, és leült rá. Tekintete olyan volt, mint a villámlás, és ruhája fehér, mint a hó. Az őrök a tőle való félelem miatt megrettentek, és szinte holtra váltak.

Márk 16,6 De az így szólt hozzájuk: “Ne féljetek! A názáreti Jézust keresitek, akit megfeszítettek? Feltámadt, nincsen itt. Íme, ez az a hely, ahova őt tették.

Vissza a történethez

46. és 47. oldal

ApCsel 1,3 Szenvedése után sok bizonyítékkal meg is mutatta ezeknek, hogy ő él, amikor negyven napon át megjelent előttük, és beszélt az Isten országa dolgairól.

János 3,16 Mert úgy szerette Isten a világot, hogy egyszülött Fiát adta, hogy aki hisz őbenne, el ne vesszen, hanem örök élete legyen.

János 14,1-4 “Ne nyugtalankodjék a ti szívetek: higgyetek Istenben, és higgyetek énbennem. Az én Atyám házában sok hajlék van; ha nem így volna, vajon mondtam volna-e nektek, hogy elmegyek helyet készíteni a számotokra? És ha majd elmentem, és helyet készítettem nektek, ismét eljövök, és magam mellé veszlek titeket, hogy ahol én vagyok, ott legyetek ti is. Ahova pedig én megyek, oda tudjátok az utat.”

Vissza a történethez

48. és 49. oldal

ApCsel 1,9-11 Miután ezt mondta, szemük láttára felemeltetett, és felhő takarta el őt a szemük elől. Amint távozása közben feszülten néztek az ég felé, íme, két férfi állt meg mellettük fehér ruhában, és ezt mondta: “Galileai férfiak, miért álltok itt az ég felé nézve? Ez a Jézus, aki felvitetett tőletek a mennybe, úgy jön el, ahogyan láttátok őt felmenni a mennybe.”

1János 5,11-13 Ez a bizonyságtétel pedig az, hogy Isten örök életet adott nekünk, és ez az élet az ő Fiában van. Akié a Fiú, azé az élet; akiben nincs meg Isten Fia, az élet sincs meg abban. Ezt azért írtam nektek, akik hisztek Isten Fia nevében, hogy tudjátok: örök életetek van.

János 21,25 De van sok egyéb is, amit Jézus tett, és ha azt mind megírnák egytől egyig, úgy vélem: maga a világ sem tudná befogadni a megírt könyveket.

Vissza a történethez

Szójegyzék

angyalok: Isten szolgálatára teremtett lelkek.

bárány: fiatal juh.

becsap: olyasmiről győz meg valakit, ami nem igaz- hazudik.

Biblia: a szó jelentése: ‘könyvek’ (latin, ill. görög)

bizalom, bízik: valaki elhiszi valamiről, hogy igaz. Amikor hiszünk valakiben.

büntetés: a nyomor és fájdalom, ami az embert bűne következtében éri.

bűn: lázadás Isten ellen, engedetlenség, az Ő tervétől és akaratától való eltérés.

engedetlen: nem fogad szót, nem engedelmeskedik.

Evangélium: „Jó Hír”-az Örömhír, hogy Jézus eljött, hogy megváltson bennünket, ill. az a négy könyv a Bibliában, amelyek Jézus életéről tudósítanak -Máté, Márk, Lukács, János.

Jahve: Isten héber neve, néha Jehovaként is használják.

kereszt: két fadarab egymáshoz rögzítve. A rómaiaknál a halálbüntetés egyik fajtája volt, hogy keresztre feszítették az elítéltet. Jézus így halt meg.

lepra: nagyon rossz betegség, melynek során a csontok és a bőr megbetegszik. Az emberek nem álltak szóba a leprásokkal. Az ilyen betegek nem élhettek a városban. A városon kívül, az emberektől távol kellett élniük.

lélek: az a részünk, amely tovább él, amikor testben meghalunk. Lény, olyan, mint egy angyal, amely mindig él, de test nélkül. Léteznek jó lelkek, mint Isten Lelke és az Ő angyalai. Vannak gonosz lelkek is, mint Sátán és angyalai.

Megváltó: Jézus, aki minket megvált, a Szabadítónk.

Menny: az a hely, ahol Isten van, ill. a boldogság és békesség helye, ahol Isten él és uralkodik.

oltár: speciálisan erre a célra készített emelvény, ahol az Isten számára felajánlott állatokat elégették.

parancsolat: parancs, amit Isten adott, a tíz legfontosabb parancsolat, amelyet Isten a Sinai-hegyen adott át Mózesnek.

Sátán: a leggonoszabb rossz lélek neve, aki Isten ellen fordult. Egyéb nevei: Lucifer (Ragyogó), Diabolos, Ördög. Ő Isten ellensége.

szent: 1. egyedülálló, páratlan (Isten) 2. Isten számára elválasztott (ember)

teremtés: Istennek az a cselekedete, amivel megalkotta a világot és mindent, ami abban van, ill. minden, amit Isten alkotott.

Úr: Isten, vagy Jézus egyik címe, ami arra utal, hogy minden az Ő tulajdona.

vétek: rossz cselekedet, gonosz dolog, engedetlenség Istennek, a szabályok megszegése, minden rossz, amit emberek elkövetnek.

GoodSeed® International

P. O. Box 3704

Olds, AB T4H 1P5

CANADA

Business: 403 556-9955

Facsimile: 403 556-9950

Email: info@goodseed.com

To order:

Ausztrália 1800 897-333

Kanada (angol) 800 442-7333

(francia) 888 314-3623

Európa info.eu@goodseed.com

Egyesült Királyság 0800 073-6340

USA 888 654-7333

order online: www.goodseed.com

A GoodSeed® egy non-profit szervezet, amelynek egyetlen célja, hogy világosan elmagyarázza a Biblia üzenetét. Bátorítunk arra, hogy lépj velünk kapcsolatba, ha érdeklődsz a folyamatban levő projektek vagy fordítások íránt.

GoodSeed® is a not-for-profit organization that exists for one purpose: We want to clearly explain the message of the Bible. We invite you to contact us if you are interested in ongoing projects or translations.